Sela

Sela (ladinsk) eller Sella (italiensk og tysk) er en fjellgruppe sentralt i Dolomittene. Den ligger i de italienske regionene Trentino-Syd-Tirol og Veneto. Selas høyeste topp er Piz Boè (3152 moh.). Andre viktige topper er Cima Pisciadù (2986 moh.), Piz Beguz (2974 moh.) og Sas de Mesdi (2967 moh.).

Sela er et nesten rundt dolomittmassiv som hever seg med bratte fjellvegger og spisse tinder over de allerede høytliggende fjelldalene. De fire dalene som ender i Sela, er:
 Gherdëina fra nordvest,
 Val Badia fra nordøst (som begge hører til Syd-Tirol),
 Fodom fra sydøst (provinsen Belluno) og
 Fascia fra sydvest (Trentino).
Dermed ligger Sela midt i det ladinske språkområdet.

Over fire fjellpass grenser Sela til andre delgrupper av Dolomittene:
 Freapasset (2121 moh.) i nord danner forbindelsen til Pözgruppa,
 Campolongopasset (1875 moh.) i øst grenser til Col di Lana-gruppa,
 Pordoipasset (2239 moh.) i syd forbinder med Marmolada og
 Selapasset (2240 moh.) i vest med Saslonch.

«Sellarunden» (Sellaronda), som følger passveien over disse fire passene, er en populær, men krevende sykkelrute.

Eksterne lenker 
 

Dolomittene